**Багш** – Наминова Екатерина Бадминовна

**Кичәл** – Хальмг келн

**Класс** – 5 класс

**Кичәлин төр**: «Хавр»

**Кичәлин күцл:** Хаврин йиртмҗин тускар күүндвр кеҗ, сурhульчнрин келлhинь өргҗүлҗ, хаврин йиртмҗин темдгүд медж авлhн. Шовудын, зерлг аӊгудын нерд давтлhн.

**Кичәлин дөӊцлмүд:** Компьютер, интерактивн самбр, зургуд, таблиц.

**Эрдм – сурһулин күцлмүд -**

* урн үгин зокъялмудыг айслулҗ умшлһн.
* үзсн, хәләсн, медсн юмна тускар эврәннь ухан - тоолвран медүллһн.
* шалһлһна медәһән амн үгәр келлһн.

**Сурһмҗин, уха заагчкүцлмүд-**

* Хаврин тускар уха заагч сурһмҗ өглһн.

**Уха өргҗүллһнә (коррекционн) күцлмүд –**

* амн үгин болн бичмр келлһ өргҗүллһн.
* чееҗәр айслулҗ умшлһиг өргҗүллһн.

**Кичәлин янз – келлһ өргҗүллһнә кичәл**

**Дасхлһна кев - янзс болн эв – арһс:**

* урдаснь өгсн даалһвр күцәлһн.
* хаврин текст чееҗәр айслулҗ умшлһн.
* шалһлтын күүндвр.
* ухалҗ бичлһн.

**Кичәлин йовуд:**

**I.Орг. момент. Мендллhн.**

- Мендвт күүкд,көвүд!

-Мендвт, багш!

-Эндр мадн хамдан хальмг келнә кичәлиг давулхвидн.

- Эндр кичәлдән олн-зүсн көдлмш кеҗ, шин үгмүдлә таньлдҗ, туулин йилһлт кеҗ, чееҗәр дасч авхвидн.

* Кех көдлмш дала, келән ясрулчкий:

**Фонозарядк.**

Асхни харңһуд Санл

Ээҗдән седкләсн келв:

«Ѳсхләрн теңгрт күрнәв,

Одд танд шатанав!»

**II.Шин төр.**

**Багш:**- девтртән өдрин то, кичәлин төр бичәд авчктн.

**1-гч даалhвр.**

Хальмг үгмүдиг орс келнд орчулх кергтә:

(өдр, нарн, тег, мал, чееҗ, моhа сар, мөрн сар, хөн сар болн нань чигн).

**2-гч даалhвр**.

**Текстлә көдллhн:**Хаврин текст.Умшад орчулх, бәәлhнә нер, чинрлгч нер, үүлдәгч текстд олзлх кергтә. Хавр гидг үг киискврмудәр киискх. Толин көдлмш девтртән бичх.

-Хавр ирв. Хаврин сармуд - моhа сар, мөрн сар, хөн сар. Һазр харлад, тег көкрҗәнә. Өдр ут болна, сө ахрдна. Аһар цевр, цецгүдин, ноhан - өвснә үнр каӊкнна. Шовуд дулан hазрас нисч ирнә. Нарн икәр халулна. Әмтн гиигн хувцта. Хальмг теегиг олн зүсн урhмл сәәхрүлнә. Терүнь юмб гихлә- улан, шар, оошк, цаhан бамб цецгүд. Теегин сәәхн бәәдл байрар чееҗ дүргнә.

**в)Физминутк**

Шүрүн салькн үләнә,

Урһа модд нәәхлнә.

Салькн дор, дор, дор

Модд деер, деер, деер.

**г) Интерактивн самбрт слайд: Хальмг теегин йиртмҗин зургуд,**

**1 слайд: хальмг теегин цецгәс**

**2 слайд: хальмг теегин аңгуд**

**3 слайд: хальмг теегин шовуд**

**Сурврмуд олзлҗ, күүндвр кех:**

-Мана тег ямаран? (сәәхн, сарул, өргн, ноһан, урhмлта,)

-Мана hазрт ямаран цецгүд урhна?(хоӊх цецг, бадм цецг, клевер цецг, камб цецг, бамб цецг, җамба цецг).

-Мана hазрт ямаран аӊгуд бәәршлнә?( гөрәсн, чон, туула, арат, зурмн, ялмн)

-Мана теегт ямаран шовуд бәәршлнә?(хун, харада. богшурhа, керә, шаазhа, торһа)

**д)Наадн «Шовуд». Амрлhна (Релаксационн) наадн.**

- Күүкдиг хойр багд хувах кергтә. (кен түрүлҗ йлhнә)

1-гч багд ямаран шовуд дулан hазрур нисдгинь йилһх: (харада, тоhрун, үкр хар, хун).

-2-гч багд ямаран шовуд мана теегт үвлздгинь йилһх: (Шаазhа, эля, богшурhа, көквш, керә, көглҗрhн, шонтл, hурвлh).

**III.Кичәлин аш.**

Улан Дегтрт орсн аңгудын презентац үзүлх

1. Мана теегт ямаран аңгуд болн шовуд бәәршлнә?

2. Ямаран аң «Улан дегтрт» орсмн?

**IV. Герин даалhвр. Хаврин туск үлгүрмүд дасх.**

1) Мөрн сар – уста, хөн сар - ноhата.

2) Намр элвг, хавр хату.

3) Намр хурар эклдг, хавр хунар эклдг.

4) Намрин теңгр - ногтта мөрн, хаврин теңгр - хазарта мөрн.

V. Темдгүд цәәлhҗ тәвлhн